Λοιμώξεις από τον ιό των ανθρώπινων θηλωμάτων, διαφορετικοί γονότυποι του ιού, πως σχετίζεται με την ανάπτυξη πολλαπλών κακοηθειών και πως επιδρά στην εγκυμοσύνη
Creators: name: Στεφάνου, Βασιλεία Ανδρέα
Publisher: name: Aristotle University of Thessaloniki
Year: 2025
Subjects: Ιός των ανθρώπινων θηλωμάτων
Καρκίνος τραχήλου της μήτρας
Εγκυμοσύνη
Γονότυποι
Human papillomavirus
Cervical cancer
Pregnancy
Genotypes

description: Ο ιός των ανθρώπινων θηλωμάτων (HPV) είναι ο πιο συχνός σεξουαλικά μεταδιδόμενος ιός παγκοσμίως. Η λοίμωξη από HPV συνδέεται στενά με τον καρκίνο του τραχήλου της μήτρας, αποτελώντας την κύρια αιτία αυτής της νόσου. Επιπλέον, ο HPV συνδέεται με καρκίνους του ανώτερου αναπαραγωγικού συστήματος του αιδοίου, του στοματοφάρυγγα, του πρωκτού και του πέους. Η συντριπτική πλειονότητα των λοιμώξεων από HPV εξαλείφεται αυθόρμητα από τον οργανισμό. Ωστόσο, σε ορισμένες περιπτώσεις, η επιμονή του ιού μπορεί να οδηγήσει στην ανάπτυξη κακοηθών όγκων. Παράγοντες όπως η ανοσολογική απόκριση του οργανισμού, επιδημιολογικοί και συμπεριφορικοί παράγοντες μπορούν να επηρεάσουν την εξέλιξη της λοίμωξης. Πρόσφατες μελέτες έχουν δείξει ότι η λοίμωξη από HPV μπορεί να σχετίζεται με αυξημένο κίνδυνο ανεπιθύμητων εκβάσεων κατά τη διάρκεια της εγκυμοσύνης, αν και τα αποτέλεσμα των μελετών είναι αμφιλεγόμενα. Η πρόληψη του HPV και των σχετιζόμενων καρκίνων, όπως ο καρκίνος του τραχήλου της μήτρας, βασίζεται σε πολλαπλές στρατηγικές. Ο εμβολιασμός σε νεαρή ηλικία αποτελεί μία από τις πιο αποτελεσματικές προληπτικές μεθόδους προστατεύοντας από τους τύπους του ιού που προκαλούν τις περισσότερες περιπτώσεις καρκίνου του τραχήλου της μήτρας. Παράλληλα, ο τακτικός κυτταρολογικός έλεγχος και η κολποσκόπηση αποτελούν βασικούς πυλώνες της δευτερογενούς πρόληψης, εντοπίζοντας και αντιμετωπίζοντας έγκαιρα τυχόν αλλοιώσεις. Σχετικά με την εγκυμοσύνη, παρόλο που ο εμβολιασμός δεν έχει αποδειχθεί επιβλαβής, δεν συνιστάται λόγω έλλειψης επαρκών επιστημονικών δεδομένων. Η έγκαιρη διάγνωση και η συνδυαστική προσέγγιση που περιλαμβάνει τον εμβολιασμό, ασφαλείς σεξουαλικές πρακτικές, διακοπή καπνίσματος και τακτική γυναικολογική παρακολούθηση, αποτελούν τον πιο αποτελεσματικό τρόπο πρόληψης και αντιμετώπισης του HPV. Ο σκοπός της παρούσας εργασίας είναι η κατανόηση της σημασίας της λοίμωξης από τον ιό HPV, η ανάλυση των παραγόντων που επηρεάζουν την πιθανότητα μετάδοσής και καθορίζουν την εξέλιξη της λοίμωξης, η διερεύνηση της συμβολής του HPV στην ανάπτυξη πολλαπλών κακοηθειών, καθώς και η αξιολόγηση της επίδρασής του στην εγκυμοσύνη. Παράλληλα, εξετάζονται τα νεότερα δεδομένα σχετικά με την πρόληψη, τη διάγνωση και τη θεραπεία του ιού, με έμφαση σε σύγχρονες μελέτες που εστιάζουν στη χρήση και την ασφάλεια των προφυλακτικών και θεραπευτικών εμβολίων κατά του ιού των ανθρωπίνων θηλωμάτων.
description: The human papillomavirus (HPV) is the most common sexually transmitted virus worldwide. HPV infection is closely associated with cervical cancer, representing the primary cause of this disease. Additionally, HPV is linked to cancers of the upper reproductive system, including vulval, oropharyngeal, anal, and penile cancers. The vast majority of HPV infections are spontaneously eliminated by the body. However, in certain cases, persistent infection may lead to the development of malignant tumors. Factors such as the body’s immune response, epidemiological factors, and behavioral influences can affect the progression of the infection. Recent studies have shown that HPV infection may be associated with an increased risk of adverse pregnancy outcomes, although the findings remain controversial. HPV prevention and associated cancers, such as cervical cancer, rely on multiple strategies. Vaccination at a young age is the most effective primary prevention, offering protection against the virus types responsible for the majority of cases. Additionally, regular cytological screening and colposcopy serve as essential pillars of secondary prevention, enabling early detection and treatment of potential lesions. Regarding pregnancy, while vaccination has not been proven harmful, it is not recommended due to insufficient scientific data. Early diagnosis and a combined approach that includes vaccination, safe sexual practices, smoking cessation, and regular gynecological follow-ups, are the most effective method for managing HPV and preventing related cancers. The purpose of this study is to understand the significance of HPV infection, analyze the factors influencing its transmission and progression, investigate the role of HPV in the development of multiple malignancies, and assess its impact on pregnancy. Furthermore, the study examines the latest data on prevention, diagnosis, and treatment of this virus, with a focus on contemporary research exploring the use and safety of prophylactic and therapeutic HPV vaccines.